ভাঙা সিট, এয়ার ইন্ডিয়ার প্রতি ক্ষোভ উগরে দিলেন কেন্দ্রীয় মন্ত্রী

ওয়েব ডেস্ক: এয়ার ইন্ডিয়ার (Air India) পরিষেবা নিয়ে তুমুল বিষোদগার করলেন কেন্দ্রীয় কৃষিমন্ত্রী শিবরাজ সিং চৌহান (Shivraj Singh Chouhan)। টাটা গ্রুপের মালিকানাধীন উড়ান সংস্থা আসলে যাত্রীদের সঙ্গে প্রতারণা করছে বলেও দাবি করলেন তিনি। সম্প্রতি এয়ার ইন্ডিয়ার এআই৪৩৬ বিমানে ভোপাল (Bhopal) থেকে নয়াদিল্লি (New Delhi) গিয়েছিলেন শিবরাজ। সেই বিমানে তাঁর কপালে জোটে ভাঙা আসন। তা নিয়েই ক্ষোভ উগরে দিলেন কেন্দ্রীয় মন্ত্রী।

আগে থেকে বুকিং করে রেখেছিলেন শিবরাজ, তিনি পেয়েছিলেন ৮সি আসন। সেই আসনের ভগ্নদশা দেখে অবাক হয়ে যান। বিমানের স্টাফদের এ নিয়ে প্রশ্ন করলে তাঁরা জানান, বিষয়টি কর্তৃপক্ষকে জানানো হয়েছে, বলা হয়েছে যে এই আসনের টিকিট বিক্রি না করতে। কর্মচারীরা কেন্দ্রীয় মন্ত্রীকে এও জানান যে এরকম ভগ্ন অবস্থা আরও বেশ কিছু আসনের।

আরও পড়ুন: অসম সরকারের কড়া সমালোচনা সুপ্রিম কোর্টের, কেন?

आज मुझे भोपाल से दिल्ली आना था, पूसा में किसान मेले का उद्घाटन, कुरुक्षेत्र में प्राकृतिक खेती मिशन की बैठक और चंडीगढ़ में किसान संगठन के माननीय प्रतिनिधियों से चर्चा करनी है।

मैंने एयर इंडिया की फ्लाइट क्रमांक AI436 में टिकिट करवाया था, मुझे सीट क्रमांक 8C आवंटित हुई। मैं जाकर…

— Shivraj Singh Chouhan (@ChouhanShivraj) February 22, 2025

টুইট করে ক্ষোভ উগরে দিয়েছেন শিবরাজ। তিনি জানান ওই আসনে বসা খুবই কষ্টদায়ক ছিল। তাঁর সহযাত্রীরা অনেকেই তাঁদের নিজেদের আসন ছেড়ে দিতে চেয়েছিলেন, কিন্তু তিনি চাননি অন্য কারও সমস্যা হোক। তিনি লেখেন, “আমার বসতে কষ্ট হয়েছে সে নিয়ে চিন্তা করছি না কিন্তু যাত্রীদের থেকে পুরো পয়সা উসুল করে খারাপ এবং কষ্টদায়ক আসন বসানো অনৈতিক। এটা কি যাত্রীদের সঙ্গে প্রতারণা নয়?”

দেখুন অন্য খবর: